Publication: Magyar Közlöny
Issue: MK-1998-4 (Year: 1998, Number: 4)
Era: 1990-2004
Section: 83/1996. (VI. 14.) Korm. rendelet 3. §-ának (2) bekezdésében kapott felhatalmazás alapján az alábbiakat rendelem el:
Paragraph Index: 53

1. A 13. Cikk a következő bekezdésekkel egészül ki: „(1a) Azokban az esetekben, amikor a II. Függelék 34/b. Cikk alkalmazásra kerül, vagy ha a vámhatóságok szükségesnek tartják, az indító hivatal az áruszállításokra meghatározott útvonalat írhat elő. Ez az útvonal csak a főkötelezett kérelmére változtatható meg, azon ország vámhatóságai által, ahol a szállítmány az előírt útvonalon a szállítás folyamán található. A vámhatóságok a megfelelő adatokat feljegyzik a T1 továbbítási okmányra és ezt haladéktalanul közlik az indító hivatallal. (1b) Az előírt útvonaltól vis maior esetén a szállító eltérhet. Az árukat azon ország vámhatóságánál, ahol a szállítmány található, haladéktalnaul be kell mutatni a T1 továbbítási okmánnyal együtt. A vámhatóságok haladéktalanul tájékoztatják az indító hivatalt az előírt útvonaltól való eltérésről és a megfelelő részleteket feljegyzik a T1 továbbítási okmányra.”

Source: https://magyarkozlony.hu/hivatalos-lapok/e1ac5e40f2be5c67b23d3724d6f14b659203739c/dokumentumok/494b052a425a5e509fb1747d79f38ddf5a995c2a/letoltes